apakah yang dimaksudkan dengan febrile fits?
pada ketika anak anda mengidap demam yang kuat (suhu badannya tinggi), kadangkala anak anda akan mengalami sawan (fits) yang dilihat sebagai gerakan pada tangan dan kaki yang berulang-ulang, tidak sedarkan diri mata yang terbuka melihat ke atas, air liur yang berbuih keluar dari mulutnya dan kadankala ia terkencing atau terberak.   
dalam keadaan minima, hanya mata yang kelihatan terbuka ke atas atau salah satu dari keadaan yang diterangkan diatas. tempohnya iadah selama kira-kirar 5 minit. selepas sawan berakhir, kanak-kanak biasanya akan tertidur. keadaan ini dipanggil febrile fits atau sawan demam.
febrile fits ini disebabkan oleh keadaan dimana seorang kanak-kanak mempunyai tahap mendapat sawan yang lebih rendah berbanding biasa jika dia demam. demam ini biasanya disebabkan oleh batuk selesema, sakit kerongkong ataupun apa jua seperti selepas suntikan immunisasi dan sebagainya.   
ianya berlaku pada 10% pada kanak-kanak yang berumur antara 3 bulan dan 5 tahun (satu daripada sepuluh kanak-kanak normal) dan biasanya keadaan ini tidak membahayakan. ia juga biasa berlaku jika adik-beradiknya yang lain juga mengalami febrile fits. biasanya ia berlaku sekali dalam sehari kecuali demam kanak-kanak tersebut tidak terkawal.